Gedagte vir die dag: God gee vir jou ligFoto: pixabay.com Wie in die donker loop en geen lig sien nie, moet op die Here vertrou, moet op sy God steun. (Jesaja 50:10) Daar kom donker tye in elke mens se lewe. In daardie donkerte wil God vir sy kinders ’n lig wees; Hy wil sy hulp aanbied in krisistye. Ons moet Hom net op sy woord neem en op Hom vertrou. Hy is altyd by ons as dit moeilik gaan. En uiteindelik sal Hy alles vir ons ten goede laat uitwerk. God gee vir jou lig waar jy geen lig kan sien nie. Hy gee uitkoms al lyk sake vir jou duister. Geen nag kan só donker wees dat die Môrester se lig uitgedoof word nie. Hierdie Lig skyn juis die helderste wanneer dit pikdonker is. ~ Anoniem